Aalborg Lufthavn har de seneste tre år sat passagerrekord, men finanskrisen har betydet mange tomme sæder i flyene til udlandet. Det skriver Erhvervsbladet.dk i dag. Og det er ikke kun udenrigstrafikken, som har svært ved at få folk ind i flyene. Også på ruten mellem Aalborg og København er der blevet færre passagerer. Her er nedgangen på 15 procent i årets første to måneder. Nedgangen får dog ikke Lufthavnen til at skære ned i antallet af ruter. Tværtimod. Kapaciten på indenrigsruten sættes op, og 30. marts øger man også antallet af udenrigsruter til London og Malaga.

Referat:
Aalborg Lufthavn er ramt af voldsom passagernedgang på udenrigsruterne. I årets to første måneder faldt passagertallet med 70 procent.